दरभंगा : मिथिला संघर्ष समितिक कार्यकारिणी बैसारमे मैथिली माध्यम सऽ प्राथमिक शिक्षा शुरु करबाक मांग कऽ लऽ सरकार पर दबाब बनाबय केँ निर्णय लेल गेल अछि। समितिक अध्यक्ष कमलेश कुमार झाक अनुसार जिलाक बेनीपुर आ बिरौल अनुमंडलमे 16 फरवरी सऽ 3 मार्च धरि जनसंपर्क रथ चलाएल जाओत।
 जनकपुर : मैथिली भाषामे एकटा आओर नाटक संग्रह प्रकाशित भेल अछि । परमेश्वर कापड़ि द्वारा लिखित बाल नाटक संग्रह चौआरिक विमोचन शुक्रदिन एक समारोह बीच होएत। राष्ट्रिय मानव अधिकार आयोगक अध्यक्ष केदारनाथ उपाध्याय स्थानीय सीता प्यालेस होटलमे भोर ८ वजे विमोचन करता। चौआरि नाटक संग्रहमे लेबलैया हिलोरि कऽ, एलै परीक्षा, बोनिपर आ लिलामे गिलाकाण्ड नाटक रहल अछि। इ पोथी विद्यापति पुरस्कार कोषसँ पुरस्कृत अछि। (रिर्पोटःसुजीत कुमार झा)
बोकारो : मिथिला सांस्कृतिक परिषद दिस सऽ दू दिनी विद्यापति स्मृति पर्व समारोहक आयोजन 13-14 अपैल केँ कएल जाएत। परिषदक महासचिव श्याम चंद्र मिश्र विनोद, सांस्कृतिक कार्यक्रम निदेशक अमन कुमार झा आ प्रेस सचिव अरुण कुमार पाठक संयुक्त रूपे इ जनतब देलनि। सेक्टर- 4 स्थित मिथिला एकेडमी पब्लिक स्कूलमे आयोजित परिषदक बैसारमे लेल गेल एहि निर्णय केँ जानकारी दैत ओ कहलनि जे पहिल दिन बाहर सऽ आमंत्रित आ स्थानीय ख्याति प्राप्त कलाकारक कार्यक्रम होएत आ दोसर दिनक आकर्षण मैथिली नाटकक मंचन रहत।
 कोलकाता : मिथिला विकास परिषद, कोलकाता द्वारा नौ दिवसीय मिथिला महोत्सवक सातम दिन केर कार्यक्रम यायावर कवि बैद्यनाथ मिश्र "यात्री"- नागार्जुन जीक स्मृतिमें आयोजित कएल गेल। युगचेता, क्रान्तिचेता महाकवि विद्यापति आर नव अध्यात्मिक युगप्रवर्तक स्वामी विवेकानन्द केर प्रतिमा पर माल्यार्पण करैत वयोवृद्ध समाज सेवी श्री कामदेव जी एहि कार्यक्रम विधिवत उद्घाटन कयलनि। सुश्री भावना प्रतिहस्त, अल्का, अपराजिता आ पूजाक गावल भगवती वंदनाक उपरान्त विशिष्ट पाहुनक सम्मानमें हुनके सबके द्वारा प्रस्तुत स्वागत गीत सं कार्यक्रम प्रारंभ भेल आओर परिषदक समर्पित एवं सक्रिय कार्यकर्तागण द्वारा बाबा भूतनाथ केर स्तुति गान सुन्नर आ विलक्षण ढंगसं प्रस्तुत कयल गेल। श्री गोपीकान्त " मुन्ना" जी परिषदक कार्य केर गुणगान करैत शीर्षक गान प्रस्तुत कयलाह। मिथिला विकास परिषद केर अध्यक्ष एहि अवसर पर सूचित कयलनि जे आगामी 21 अप्रैल सं कोलकातामें मिथिला नाट्य महोत्सवक आयोजन कयल जायत। महोत्सवक उदघाटन हुनक लिखल नाटक " कमौआ पूत'क केर मंचनसं हायत। सप्ताहव्यापी समारोहमें भारते नहिं अपितु नेपालक मैथिली नाट्य संस्था सब एहि महोत्सवमें अपन सहभागिता प्रदान करत। अशोक जी जनौलनि जे सम्प्रति दिल्लीक मैलोरंग, नेपालक मिनाप, पटना केर भंगिमा एवं दरभंगा, सहरसा, मधुबनी आदि केर विभिन्न नाट्य संस्था सबसं बातचीत चलि रहल अछि। 21 अप्रैल 2013सं प्रारंभ होमय बला एहि महोत्सवक / कार्यक्रम समापन हुनके लिखल नाटक " सौभाग्यवती भव" केर मंचनसं हायत। दोसर महत्वपूर्ण बातक सूचना दैत कहलनि जे 15 अगस्त 2013के कोलकाता केर प्रवासी मैथिलानीक लेल एकटा अरिपन प्रतियोगिता सेहो हायत। ऎकर आयोजनसं विलुप्त होयत अथवा अपन लोकप्रियताक ह्रासके रोकैत, अकरा आरो चर्चित करबाक उद्देश्यमें निश्चित रुपे एहि तरहक आयोजनसं लाभ भेटत। एहि अवसर पर युवा वर्गसं आह्वान करैत बड्ड हर्षक संग कहला जे मैथिल युवा वर्ग एवं छात्रक लेल एकटा क्विज कॉन्टेस्टक आयोजन जल्दिये हायत। एतबे टा नहिं, एहि बेरुका होलीके उपरान्त मैथिल युवा वर्गक लेल 20-20 क्रिकेट मैचक आयोजन सेहो कयल जायत। साहित्य, संस्कृति के बाद खेलकूदमे एहि तरहक प्रयास अति प्रशंसनीय अछि। एखन धरि सबदल/ संस्था साहित्य आ संस्कृतिक अनुरक्षण / संरक्षण आदिक बात करैत रहल अछि मुदा मिथिला विकास परिषक केर एहि प्रकारक अभिनव प्रयास परिषदकें आन आन संस्था सबसं फ़राक करैत अछि। अशोक झा आओर मिथिला विकास केर अथक प्रयासक प्रतिफ़ल थिक जे आब मिथिला आवाज कोलकातसं सेहो प्रकाशित कयल जायत। एहि प्रयासमें कतेक भाग दौड़ करयपड़लनि ओकर जनतव दैत अशोक जी कहलनि जे मिथिला आवाजक मालिक डॉ सी एम झा अपन कोलकाता प्रवासक क्रममें अशोक जी सं भेंट केने छलथि। डॉ सी एम झा आओर श्री अशोक झा जीक सक्रिय सहयोगसं मिथिला आवाजक प्रकाशन कोलकातासं करबाक लेल आनंद बाजार पत्रिका आ टेलिग्राफ़क संग सफ़ल बातचित केर उपरान्त टेलिग्राफ़ केर संग टाई-अप भेल अछि। मिथिला आवाज दरभंगासं टेलिग्राफ़ छापत आर ओकर एवजमें टेलिग्राफ़ कोलकातासं मिथिला आवाज छापत। इ मिथिला विकासक एक प्रकारक उल्लेखनीय योगदान आ उपलब्धि अछि। मिथिला नाट्य महोत्सव केर कार्यक्रम में मिथिला आवाजक लगभग 500 प्रति दर्शकक बीच बांटल गेल। कोलकातामे मिथिला आवाज केर इ पहिल उपस्थिति छल। अपन गतिविधि आ सक्रियताक नीक उदाहरण दैत अशोक झा कहलनि जे अलग मिथिला राज्यक मांगक संग सरकार पर दवाब बनेबाक उद्देश्यसं आगामी 21 फ़रवरी (2013) के संसद केर प्रथम सत्रक प्रथम दिने परिषदक लगभग 500 कार्यकर्ता द्वारा संसद के समक्ष धरना प्रदर्शन कयल जायत। (रिपोर्ट-भास्कर झा)
दरभंगा : अशोक पेपर मिल मंगलदिनसँ फेर एक बेर शुरु भऽ जाएत। एकर तैयारी पूरा भऽ गेल अछि। बुध वा बृहस्पतिसँ कागजक उत्पादन सेहो होमय लागत। मिलक प्रबंधक धरम गोधा इ जनतब देलनि। श्री गोधा बतौलनि जे मंगलदिन केँ स्लो फायरिँग पर वायलर शुरु कएल जाएत। 24 घंटा धरि वायलर चालू रखलाक बाद कागजक उत्पादन शुरु भऽ जाएत। गोधा बतौलनि जे कर्मचारी केँ अखनो असामाजिकतत्व धमका रहल अछि मुदा हुनक टीम पाछू नहि हटत। ओ स्थानीय लोकसभ, प्रशासनिक अधिकारी सऽ मिल चालू करबामे सहयोग करबाक अपील केलनि।
 देवघर/खगड़िया : अंर्तराष्ट्रीय मैथिली परिषदक तत्वावधानमे आइ देवघरमे श्री परमेश्वर झाक अध्यक्षतामे भेल बैसारमे निर्णय लेल गेल जे परिषद् अप्पन 26म अंर्तराष्ट्रीय मैथिली सम्मेलन 8-9 जून केँ खगड़ियामे प्रभाकर झाक संयोजकत्वमे करत। संगे इहो निर्णय लेल गेल जे परिषद् अप्पन 27म सम्मेलन 23 आ 24 नवंबर केँ देवघरमे करत जेकर संयोजक ओपी मिश्रा हेता। इ जनतब अंर्तराष्ट्रीय मैथिली परिषदक प्रमुख डा॰ धनाकर ठाकुर देलनि।
 दरभंगा :अखिल भारतीय मिथिला राज्य संघर्ष समितिक एकटा बैसार राष्ट्रीय अध्यक्ष बैद्यनाथ चौधरी बैजूक अध्यक्षतामे भेल।
 बैसारमे समितिक दरभंगाक कार्यकर्ता केँ संबोधित करैत राष्ट्रीय अध्यक्ष सूचित केलनि जे समिति द्वारा 21 फरवरी केँ बजट सत्रक बीच संसद भवन केँ सामने मिथिला राज्य पुर्नगठनक लेल एक दिनी 'घेरा डालो डेरा डालो' कार्यक्रम संग धरना आयोजित कएल जाएत। कार्यक्रममे हजारक संख्यामे मैथिल आंदोलनकारी भाग लेता। कार्यक्रमक नेतृत्व सांसद कीर्ति झा आजाद आ महेश्वर हजारी करता। संगे दिल्ली विधानसभा अध्यक्ष अनिल कुमार झाक उपस्थिति रहबाक संभावना अछि। चंद्रशेखर झा, जय प्रकाश पासवान, बाबूकांत चौधरी, जीवकांत मिश्र आ मदन कुमार यादव दरभंगा सऽ प्रस्थान करय वला टीमक नेतृत्व करता।
 बैसारमे समितिक दरभंगाक कार्यकर्ता केँ संबोधित करैत राष्ट्रीय अध्यक्ष सूचित केलनि जे समिति द्वारा 21 फरवरी केँ बजट सत्रक बीच संसद भवन केँ सामने मिथिला राज्य पुर्नगठनक लेल एक दिनी 'घेरा डालो डेरा डालो' कार्यक्रम संग धरना आयोजित कएल जाएत। कार्यक्रममे हजारक संख्यामे मैथिल आंदोलनकारी भाग लेता। कार्यक्रमक नेतृत्व सांसद कीर्ति झा आजाद आ महेश्वर हजारी करता। संगे दिल्ली विधानसभा अध्यक्ष अनिल कुमार झाक उपस्थिति रहबाक संभावना अछि। चंद्रशेखर झा, जय प्रकाश पासवान, बाबूकांत चौधरी, जीवकांत मिश्र आ मदन कुमार यादव दरभंगा सऽ प्रस्थान करय वला टीमक नेतृत्व करता।
 मुजफ्फरपुर/सीतामढ़ी : मुजफ्फरपुर सऽ दिल्ली जाय वाली 12557 सप्तक्रांति एक्सप्रेसक समय बदलि गेल अछि। आब इ ट्रेन 16 फरवरी सऽ भोर 9. 15 केर बदले दुपहरियाक 12. 35 बजे जंक्शन सऽ विदा होएत। 17 फरवरी केँ भोर 7. 30 बजे आनंद विहार पहुंचत। दू महिना पहिले टिकट खरीदनाहर काउंटर पर परिवर्तित समय केर जानकारी लऽ सकैत छथि। एहि ट्रेन सऽ यात्रा करय वला उत्तरी मिथिलाक यात्रीकेँ आब एक दिन पहिल जंक्शन पर राति बितेबाक झंझट सऽ मुक्ति भेटत।
 एम्हर, सीतामढ़ी सऽ आनंद विहार जाय वाली 14005 लिच्छवी एक्सप्रेस सीतामढ़ी सऽ 19 फरवरी सऽ अप्पन समयानुसार रातिक 11. 55 बजे विदा होएत आ 20 फरवरी केँ भोरमे मुजफ्फरपुर जंक्शन पहुंचत। लिच्छवी एक्सप्रेसमे आरक्षण शुरू भऽ गेल अछि। परिचालन शुरू हेबा सऽ यात्रीकेँ बहुत सहौलियत भेटत। बताबी जे कुहेसक कारणे लिच्छवी एक्सप्रेस डेढ़ महिना सऽ रद्द छल।
 एम्हर, सीतामढ़ी सऽ आनंद विहार जाय वाली 14005 लिच्छवी एक्सप्रेस सीतामढ़ी सऽ 19 फरवरी सऽ अप्पन समयानुसार रातिक 11. 55 बजे विदा होएत आ 20 फरवरी केँ भोरमे मुजफ्फरपुर जंक्शन पहुंचत। लिच्छवी एक्सप्रेसमे आरक्षण शुरू भऽ गेल अछि। परिचालन शुरू हेबा सऽ यात्रीकेँ बहुत सहौलियत भेटत। बताबी जे कुहेसक कारणे लिच्छवी एक्सप्रेस डेढ़ महिना सऽ रद्द छल।
 जयनगर/मधुबनी : जयनगर नागरिक मंच दिससँ शुरु भेल धरना कार्यक्रम केँ अखिल भारतीय विद्यार्थी परिषद जयनगर इकाई जयनगर रेलवे स्टेशन परिसरमे शुक्र दिन केँ रेलमंत्रीक पुतला डाहलक। नगर मंत्री सुमन कुमारक नेतृत्वमे विशाल जुलूस निकालि कऽ जयनगर रेलवे परिसरमे रेल मंत्री का पुतला डाहल गेल। रेल मंत्रालय द्वारा आंदोलनक अनठाबय सऽ आक्रोशित परिषदक वरिष्ठ छात्र नेता कुमार धर्मेन्द्र केन्द्र सरकार द्वारा मिथिलाक उपेक्षा करबाक आरोप लगौलनि। ओ कहलनि जे यदि नागरिक मंच द्वारा 23 सूत्री मांगकेँ पूरा नहि कएल गेल तऽ पैघ स्तर पर आंदोलन होएत। एहि मौका पर गुडडू, श्याम चंदन, सूरज, विनोद, संगे बहुतो युवा उपस्थित छलथि।
 जनकपुर : मैथिली साहित्य, भाषा, कला आ संस्कृतिक क्षेत्रमे विशेष योगदान देनिहार मैथिल विद्वान लोकनिकेँ नेपालक 'विद्यापति पुरस्कार कोष' दिस सऽ पुरस्कृत कएल गेल। बीतल शुक्र केँ शीतल भवनमे आयोजित एकटा समारोहमे राष्ट्रपति रामवरण यादवक हाथेँ हिनका सभकेँ पुरस्कृत कएल गेल। दू बरखक पुरस्कार एकहि संग वितरित करैत सर्वाधिक धनराशिक पुरस्कार रामभरोस कापड़ि भ्रमरकेँ देल गेल। हिनका दू लाख रुपयाक संग प्रशस्ति पत्र देल गेल। तहिना कला संस्कृत पुरस्कार महेँद्र मलंगियाकेँ, अनुसंधान पुरस्कार डा॰ योगेँद्र यादवकेँ, पाण्डुलिपि पुरस्कार रामनारायण सुधारकेँ आ अनुवाद लेल सूर्यकांत झाकेँ प्रशस्ति पत्रक संग एक लाख रुपयासँ पुरस्कृत कएल गेल। पछिला बरख लेल इ पुरस्कार डा॰ राजेँद्र विमल, शहीद रंजू झा(मरणोपरांत), परमेश्वर कापड़ि आ रामदयाल केँ इ पुरस्कार देल गेल।
 समारोहकेँ संबोधित करैत राष्ट्रपति यादव कहलनि जे एहि पुरस्कारसँ सम्मानित लोकसभ समाजक नव निर्माणमे अप्पन-अप्पन क्षेत्रमे योगदान दऽ महत्वपूर्ण भूमिका निमाहि रहल छथि। समितिक संयोजक रमेश रंजन झा कहलधि जे साहित्य श्रीवृद्दिमे इ पुरस्कार नीक भूमिका निमाहि रहल अछि। एहि लेल नेपाल सरकार 1 करोड़ रुपयाक कोष गठन कएने अछि, जकर सुदिसँ सभ बरख इ पुरस्कार देल जाइत अछि। कोषाध्यक्ष अयोध्यानाथ चौधरीक अध्यक्षतामे संपन्न भेल एहि समारोहक संचालन कोषक सदस्य श्याम सुंदर शशि केलनि।
 समारोहकेँ संबोधित करैत राष्ट्रपति यादव कहलनि जे एहि पुरस्कारसँ सम्मानित लोकसभ समाजक नव निर्माणमे अप्पन-अप्पन क्षेत्रमे योगदान दऽ महत्वपूर्ण भूमिका निमाहि रहल छथि। समितिक संयोजक रमेश रंजन झा कहलधि जे साहित्य श्रीवृद्दिमे इ पुरस्कार नीक भूमिका निमाहि रहल अछि। एहि लेल नेपाल सरकार 1 करोड़ रुपयाक कोष गठन कएने अछि, जकर सुदिसँ सभ बरख इ पुरस्कार देल जाइत अछि। कोषाध्यक्ष अयोध्यानाथ चौधरीक अध्यक्षतामे संपन्न भेल एहि समारोहक संचालन कोषक सदस्य श्याम सुंदर शशि केलनि।
 Powered by Blogger. 